Domino Pizza, สุขุมวิท ซอย 47-49

เป็นอาหารที่ไม่โปรดปรานเท่าไหร่ แต่พอดี
มาเข้าห้องอัด ก็เลยเน้นความสะดวก...

แถมพี่ลพบอกว่า อร่อยกว่าอีก 2 แบรนด์ดัง
เลยตัดสินใจเปิด iPad เลือกเมนู แล้วโทรไปทันที เพราะหิวกันมากๆ !!!

วันนี้มีคนเยอะ มือกีต้าร์, มือเบส และมือกลอง
รวม Sound Engineer, Producer และเพื่อนๆ
ก็ 7 คน... เลยจัดหนักกันซักหน่อย...

จัด Pizza ไป 2 ถาดใหญ่!!! เป็นแบบ Premium คือ Extravaganza ประกอบด้วย
ซอสมะเขือเทศ, ชีส, เปปเปอโรนี, แฮม, พริกเขียว
หอมใหญ่, เห็ด, มะกอกดำ และไส้กรอกไก่
อีกนึงคือ Meatzza เน้นเป็นแฮม, ไส้กรอกหมู
และไส้กรอกไก่... (ที่นี่ไม่มีเนื้อวัวครับ)

แล้วจัด side dish เพิ่ม เป็น Garlic Bread,
Cheesy Bread และ chicken spicy wing
ยังมี Chicken Strips ด้วย!!!!

แถมยังมีของแถมเป็น Cinnastix มาอีก 2 ที่

รอประมาณ 30 นาที... Pizza ที่สั่งมาก็มาส่ง
มาแบบเยอะแยะไปหมด ค่าเสียหาย 1,600 กว่าๆ

จากนั้นก็แกะกล่อง เอามาเรียงรายรอรับประทาน
การทานแบบเยอะคน และอาหารมีพอทุกคน
มันสนุกแบบไม่กดดันเลยครับ!!!


Pizza แป้งบางมาก!!! แถมกรอบอร่อย
หน้าถือว่าแน่นพอสมควร... ทำให้ผมทานได้
หมดชิ้นเลย แถมลองได้ทั้ง 2 รสชาติ...

ส่วนตัวชอบ Meatzza มากกว่านิดๆ
มาถึงไก่ น่องจะใหญ่กว่าของ 2 แบรนด์นั้นนิดๆ
อ้วนๆ แน่นๆ แต่รสชาติค่อนข้างไม่ถึง...
อันนี้ต้องยอม 2 พี่ใหญ่ที่เค้าทำจัดจ้านถูกปาก
คุ้นลิ้นคนไทยอย่างเราๆมากกว่า!!!

ไก่ชิ้นก็ นุ่มเนื้อละเอียดใช้ได้... แต่ก็ธรรมดา
ที่ประทับใจอีกอย่างคือ ขนมปังกระเทียมกับ
ขนมปังชีส!!! แป้งเค้านุ่มจริงๆ หอมอร่อย...

ถ้าเพื่อนๆจะสั่งมา ขอแนะนำให้เน้นพิซซ่า
ดีกว่าครับ

เอาไป 3 ดาวละกันครับ

Chef ขี้แย


